El Grau Vell acollirà dissabte un mapatge urbà
02 de juliol 2018

![](/media/rj1hy2sn/98dron_cuerpo.png)  
  

Dissabte que ve, 7 de juliol, a les 11.00 h el Grau Vell rebrà el projecte MUS (Mapatges Urbans Sagunt). Serà l'últim mapatge de l'estiu d'este segon episodi del Projecte MUS, que reprendrà la seua activitat novament en el mes de setembre o octubre. L'objecte d'este singular mapatge urbà, que obrirà nous assumptes sobre el paisatge, la sostenibilitat territorial i el futur, serà analitzar l'estat actual d’esta xicoteta configuració vital del territori saguntí.

El Grau Vell ha sigut objecte de mirades històriques, excavacions arqueològiques, tant en terra com en mar, i està declarat com a BIC (Bé d'Interés Cultural). En este mapatge s'analitzarà la seua situació actual prenent com a base la cartografia històrica del Grau Vell com a punt de partida del mapatge, a fi de fer una posada en valor d'esta situació geogràfica que, durant anys, va ser estratègica per a Sagunt i el Port de Sagunt.

  

![](/media/momnldzh/98mus2_cuerpo1.jpg)  

En el pròxim mapatge urbà s'estudiarà la seua relació actual amb el nucli urbà de Sagunt i es plantejaran línies de futur per a la població. Al contrari que en l'anterior mapatge urbà, realitzat a Ciutat Vella el passat 13 de juny al qual van acudir al voltant de 40 veïns i veïnes, i en el qual van destacar assumptes com la mobilitat, la gestió del trànsit, el cotxe i el manteniment del patrimoni històric de Sagunt, en el Grau Vell s'espera un enfocament més ampli a escala territorial.

La regidora de Participació Ciutadana, María Giménez, explica que el MUS és una ferramenta útil i pionera que partix d'un procés participatiu, i que “ha de servir per a facilitar la comunicació entre les institucions i la ciutadania a l'hora de detectar necessitats en el nostre poble, és un pas més cap a l'establiment de noves estratègies i procediments que acosten més la institució a la gent. Els ciutadans i ciutadanes s'han mostrat molt participatius i són conscients de les seues necessitats, demandant coses que són lògiques i sostenibles”.​

![](/media/x1zkkyxa/98mapeo_cuerpo.jpg)  

El Projecte MUS ja és part activa i reconeguda del Pla Estratègic de Participació Ciutadana de l'Ajuntament de Sagunt, Participa Sagunt, que el seu objectiu és treballar en la millora de la ciutat i la qualitat de vida dels seus habitants. El principal interés de Projecte MUS és que els ciutadans opinen i proposen millores urbanes a fi de construir una ciutat per a tots i entre totes.

  
Projecte MUS té com a finalitat traduir tot el que s’ha treballat i produït de manera col·lectiva pels veïns i veïnes de cada barri en les diferents sessions de manera que es realitze un informe tècnic, que serà enviat a les diferents àrees de treball de l'Ajuntament de Sagunt, per a confeccionar un llistat valorat de mesures de millora, que quedaran incloses en els pressupostos anuals per a la seua pròxima posada en marxa.

![](/media/z2hl2s1h/98mapeo-detalle_cuerpo3.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-grau-vell-acollira-dissabte-un-mapatge-urba/ "Facebook")
*   [](http://twitter.com/share?url=https://aytosagunto.es/va/actualitat/el-grau-vell-acollira-dissabte-un-mapatge-urba/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grau-vell-acollira-dissabte-un-mapatge-urba/ "Linked In")
*   [](mailto:?body=https://aytosagunto.es/va/actualitat/el-grau-vell-acollira-dissabte-un-mapatge-urba/)